open-index/open-wikipedia-markdown huggingface dataset:
Italianhauki

**Italianhauki** (*Esox cisalpinus*) on Italian pohjois- ja keskiosissa elävä hauen sukuinen kalalaji. Se muistuttaa läheisesti laajalle Euroopassa, Aasiassa ja Pohjois-Amerikassa levinnyttä ja Suomessakin esiintyvää haukea (*Esox lucius*), mutta eroaa siitä mm. suomujen lukumäärässä, joka kylkiviivaa pitkin laskettuna on pienempi kuin hauella. Kalan väritys on hyvin vaihteleva, siinä voi esiintyä pitkittäis-, poikittais- tai vinoraidoitusta tai haaroittuvaa kuviointia, muttei yleensä hauelle tyypillisiä pyöreähköjä laikkuja.

Italianhauki elää samanlaisissa ympäristöissä kuin hauki. Se voi kasvaa metrin mittaiseksi. Koiraat tulevat sukukypsiksi vuoden iässä, naaraat kaksivuotiaina. Kutu tapahtuu Keski-Italiassa helmi-maaliskuussa, Pohjois-Italiassa maalis-huhtikuussa.

Laji erotettiin hauesta omaksi lajikseen tieteellisesti vuonna 2011. Kaksi eri tutkijaryhmää nimesi sen itsenäisesti lähes samaan aikaan. Biancon ja Delmastron julkaisu ilmestyi näistä vähän aiemmin, joten heidän antamallaan nimellä *Esox cisalpinus* Bianco & Delmastro, 2011, on etusija, ja Lucentinin tutkijaryhmän antama nimi *Esox flaviae* Lucentini ym., 2011, on sen nuorempi synonyymi.

## Lähteet
* Bianco, P. G. & Delmastro, G. B. (2011): *Recenti novità tassonomiche riguardanti i pesci d’acqua dolce autoctoni in Italia e descrizione di una nuova specie di luccio.* Researches on Wildlife Conservation (IGF publ.), 2 (suppl.): 1–13. PDF 
* Lucentini, L., Puletti, M.E., Ricciolini, C., Gigliarelli, L., Fontaneto, D., Lanfaloni, L., Bilò, F., Natali, M. & Panara, F. (2011): *Molecular and Phenotypic Evidence of a New Species of Genus Esox (Esocidae, Esociformes, Actinopterygii): The Southern Pike, Esox flaviae.* PLoS ONE, 6 (12): 1–14. PDF
*
Neliö (typografia)

**Neliö** tarkoittaa typografiassa kirjaintyypin koon levyistä ja korkuista alaa. Esimerkiksi 11 pisteen kokoisessa tekstissä neliön koko on 11 × 11 pistettä. Neliötä käytetään muun muassa erilaisten välilyöntien leveyden määrittelyyn.

Neliöstä käytetään englanniksi ja toisinaan myös suomeksi nimeä **em**. Nimitys juontaa juurensa neliön perinteiseen määritelmään: se oli tapana määritellä samankokoiseksi kuin käytettävän kirjaintyypin M-kirjain.

## Lähteet
Arkkuinsuo

**Arkkuinsuo** on Punkalaitumen eteläosassa sijaitseva suo, jossa on turvetuotantoa. Suon pinta-ala on 461 hehtaaria ja sen turpeen keskisyvyys on 3,5 metriä, syvimmillään turvetta on 6,4 metriä. Yli 1 metrin syvyistä turvekerrostumaa on 310 ha ja yli 2 metrin syvyistä 275 ha. Suon korkeus on 86–92 metriä meren pinnan yläpuolella. Suon pinta kallistuu pohjoiseen ja koilliseen. Vedet suosta laskevat Palojokeen ja Loimijokeen. Geologisentutkimuslaitoksen selvityksen mukaan suo sopii parhaiten polttoturpeen nostoon.

Vallitsevana suotyyppinä on tupasvillaräme, rahkaräme ja isovarpuräme. Turvevaranto on puoliksi rahka- ja saraturvetta.

Suo ojitettiin vuonna 1975 ja turvetuotanto alkoi 1977.

Suon kokonaisturvemäärä on 11,38 miljoonaa m³.

Vapo nostaa alueelta poltto-, jyrsin- ja palaturvetta. Yhtiö on vuokrannut alueen turvetuotantoon. Tuotantoalueen laajuus oli vuonna 2001 260,7 ha ja supistui vuoteen 2004 mennessä 141,1 ha. Vuosittainen tuotantomäärä oli vuosina 1999-2001 104 000-218 800 m³. Toiminta päättyy nykyisellä alueella vuonna 2015, mutta jatkuu laajennusalueella vuoteen 2030.

## Lähteet

## Aiheesta muualla
Kansalaisen karttapaikka.fi
Valaantäit

**Valaantäit** (Cyamidae) ovat pieniä, valaiden ulkoloisina eläviä äyriäisiä. Valaantäit kuuluvat katkojen lahkoon, mutteivät juurikaan ulkonäöltään muistuta muita, vapaana uivia katkoja. Ravinnokseen ne kalvavat valaiden ihoa suuosillaan, joissa on sukasia ja hampaita. Niillä on raajoissa koukkupäiset kynnet.

## Lähteet
*

### Viitteet
Fed Cup 2013

**Fed Cup 2013** oli 51. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 2.–3. marraskuuta Italian ja Venäjän kesken.

Italia voitti Fed Cupin päihittäessään loppuottelussa Venäjän.
 
## Maailmanlohko

### Kaavio

## Lähteet
* 
### Viitteet
Difluorietikkahappo

**Difluorietikkahappo** (C2H2O2F2) on karboksyylihappo ja etikkahapon fluorattu johdannainen.

## Ominaisuudet ja valmistus
Difluorietikkahappo on huoneenlämpötilassa väritöntä nestettä. Yhdiste liukenee hyvin veteen ja moniin orgaanisiin liuottimiin kuten etanoliin, dietyylieetteriin ja asetoniin. Difluorietikkahappo on keskivahva happo ja sen happovakion arvo on 4,6·10−2 mol/dm3. Difluorietikkahappo on vahvempi happo kuin etikkahappo johtuen elektronegatiivisen fluoriatomin aiheuttamasta induktiivisesta efektistä.

Difluorietikkahapon reaktiot ovat karboksyylihapoille tyypillisiä. Alkoholien kanssa se reagoi happokatalyytin läsnä ollessa muodostaen difluoriasetaattiestereitä. Yhdiste voidaan myös kloorata tai bromata, jolloin tuotteena saadaan klooridifluorietikkahappoa tai bromidifluorietikkahappoa.

Difluorietikkahapon synteesiin on useita menetelmiä. Käytettyjä ovat muun muassa tetrafluorieteenin ja ammoniakin reaktiotuotteen hydrolyysi, dietyyliamiinin ja tetrafluorieteenin reaktiotuotteena muodostuvan amidin hydrolyysi ja 1,1-dikloori-3,3-difluori-1-propeenin hapetus kaliumpermanganaatin avulla.

## Lähteet

## Aiheesta muualla
*Difluorietikkahapon käyttöturvallisuustiedote, Sigma Aldrich, viitattu 18.1.2015.
Waldenströmin makroglobulinemia

**Waldenströmin tauti** eli **Waldenströmin makroglobulinemia** eli **plasmasoluinen imusolmukesyöpä** on ruotsalaisen lääkärin Jan Waldenströmin mukaan nimetty sairaus, jossa jotkut luuytimen solut muodostavat runsaasti makroglobuliinia. Se aiheuttaa iholle pieniä verenpurkaumia, lasko kohoaa korkealle, ja potilaalla on hyperviskositeettioireita, jotka aiheutuvat veren sitkeydestä. Hoitona on plasman vaihto ja sytostaatit.

Ranskan presidentti Georges Pompidou kuoli vuonna 1974 virassaan 62-vuotiaana Waldenströmin tautiin.

## Lähteet
WASP-17b

**WASP-17b** on eksoplaneetta, joka löydettiin 11. elokuuta 2009. Se kiertää keltavalkoista F-tyypin pääsarjan tähteä WASP-17 Skorpionin tähdistön suunnalla. Se oli ensimmäinen eksoplaneetta, jonka havaittiin kiertävän tähteään retrogradisella radalla (tähden pyörimissuuntaa vastaan). Myös planeetan tiheys on poikkeavan alhainen: vain 6−14&nbsp;% Jupiterin tiheydestä (0,08−0,19 g/cm3).

Planeetta kiertää emotähteään 0,052 AU:n etäisyydellä, ja sen kiertoaika on noin 4 päivää. Planeetan massa vastaa noin 0,486 Jupiterin massaa. Planeetta on siis niin sanottu emotähteään lähellä kiertävä kuuma jupiter.

## Lähteet

## Aiheesta muualla
Valkamapää

**Valkamapää** () on tunturi Enontekiöllä. Se sijaitsee 40 kilometriä Peltovuoman pohjoispuolella. Sen korkeus on 603 metriä.

## Lähteet
Khammam

**Khammam** () on Intiassa Telanganan osavaltiossa sijaitsevan Khammamin piirikunnan pääkaupunki. Vuonna 2011 kaupunkialueella asui 262&nbsp;309 henkeä.

## Lähteet

## Aiheesta muualla
Soffi Schønning

**Soffi Schønning** (1895–1994) oli norjalainen oopperalaulaja, äänialaltaan sopraano. Hän debytoi vuonna 1924. Hän esiintyi muun muassa Ruotsin kuninkaallisessa oopperassa, Covent Gardenissa, Glyndebournen festivaalilla ja Nationaltheateretissa. Hänen rooliensa joukossa olivat Gilda (*[[Rigoletto]]*), Olympia (*[[Hoffmannin kertomukset]]*), Musette (*[[La bohème]]*), Yön kuningatar (*[[Taikahuilu]]*) ja *[[Lakmé]]n* nimirooli. Vuonna 1940 Schønning esiintyi Arne Eggenin *[[Olav Liljekrans]]in* kantaesityksessä.

Schønning syntyi Kabelvågissa, Lofooteilla. Hän opiskeli Borghild Langaardin johdolla Norjassa ja Louisa Cappianin johdolla Englannissa. Schønning piti monia konsertteja baritoni Waldemar Johnsenin kanssa. Toisen maailmansodan aikana Schønning oli Lontoossa. Hän meni naimisiin Jonas Schanche Jonasenin kanssa, ja pariskunta muutti Sandnesiin vuonna 1945. Sittemmin Schønning toimi laulunopettajana Stavangerissa 80-vuotiaaksi asti. Hän piti jäähyväiskonserttinsa 29. tammikuuta 1956 Lars Mælandin johtaman Sandnesin sinfoniaorkesterin kanssa.

## Lähteet
Valakit

**Valakit** on Valakian romanialaisista käytetty nimitys, mutta toisinaan myös yleensä romanialaisista. Lisäksi heihin kuuluvat Pohjois-Makedonian, Albanian ja Kreikan aromanialaiset eli aromuunit.

## Lähteet

## Aiheesta muualla

* Wallachians (Vlachs; волохи; volokhy)  (encyclopediaofukraine.com)
Tarantellasumu

**Tarantellasumu** (tunnetaan myös nimillä **NGC 2070** ja **30 Doradus**) on Kultakalan tähdistön suunnalla sijaitseva suuri ja kirkas emissiosumu. Se on osa Suurta Magellanin pilveä. Tarantellasumu sijaitsee noin 170&nbsp;000 valovuoden päässä Maasta. Se on suurin tunnettu emissiosumu ja halkaisijaltaan yli 1&nbsp;000 valovuotta. Tarantellasumun massa vastaa noin puolta miljoonaa Auringon massaa.

Tarantellasumu on erittäin kirkas kohde ja suuresta etäisyydestään huolimatta nähtävissä ilman teleskooppia pimeinä öinä. Sen näennäinen kirkkaus on 8.

## Tutkimuksen historia
Tarantellasumun löysi Nicolas Louis de Lacaille vuonna 1751. Aluksi se luokiteltiin tähdeksi ja sai nimen 30 Doradus, mutta 5. joulukuuta 1751 Lacaille tunnisti kohteen sumuksi. Nimensä Tarantellasumu sai siitä, että sen kirkkaimmat osat muistuttavat jonkin verran hämähäkin jalkoja.

## Lähteet

## Aiheesta muualla
Machilipatnam

**Machilipatnam** (), joka tunnettiin brittiläisen vallan aikana myös nimellä **Masulipatnam** ja kansanperinteessä nimellä **Bandar**, on Intiassa Andhra Pradeshin osavaltiossa sijaitsevan Krishnan piirikunnan pääkaupunki. Vuonna 2011 kaupungissa asui 170&nbsp;008 henkeä.

## Lähteet

## Aiheesta muualla
Jacob Endregaard

**Jacob Endregaard** (1881 Bergen – 1984) oli norjalainen oopperalaulaja, äänialaltaan baritoni. Hän oli yksi varhaisimmista levytyksiä tehneistä laulajista maassaan. Endregaard opiskeli useiden norjalaisten laulajien tavoin John Forsellin johdolla Tukholmassa. Hän debytoi Kristianiassa vuonna 1901. Hän esiintyi Kansallisteatterissa, jossa hän tulkitsi muiden muassa seuraavat roolit: Scarpia (*[[Tosca]]*), Escamillo (*[[Carmen]]*), Amonasro (*[[Aida]]*), Jago (*[[Otello (Verdi)|Otello]]*) ja Jevgeni Onegin.

Endregaard saavutti 103 vuoden iän ja oli siten vielä elossa, kun CD-levyt tulivat saataville.

## Lähteet
Sangareddi

**Sangareddi** () on Intiassa Telanganan osavaltiossa sijaitsevan Medakin piirikunnan pääkaupunki. Vuonna 2001 kaupungissa asui 57&nbsp;113 henkeä.

## Lähteet
Nalgonda

**Nalgonda** (, ) on Intiassa Telanganan osavaltiossa sijaitsevan Nalgondan piirikunnan pääkaupunki. Vuonna 2011 kaupunkialueella asui 153&nbsp;736 henkeä.

## Lähteet

## Aiheesta muualla
Puškinskije Gory

**Puškinskije Gory** () on kaupunkityyppinen taajama Pihkovan alueen keskiosassa Venäjällä. Puškinskije Goryn kaupunkimainen taajama on 9&nbsp;253 asukkaan Puškinskije Goryn piirin keskus. Enemmistö piirin väestöstä eli 5&nbsp;222 henkeä asui keskustaajamassa (2010).

Piirin länsiosan kautta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee maantie Puškinskije Goryyn. Maanteitse Pihkovaan on 118 kilometriä.  

Puškinskije Goryn tunnetuimpia nähtävyyksiä on kirjailija Aleksandr Puškinille omistettu, kaupunkityyppiseen taajamaan ja sen ulkopuolelle ulottuva **Mihailovskojen museoalue** (). Taajaman luostarialueella on kansalliskirjailijan Puškinin hauta. 


Kuva:PushkinGory asv2018-07 img24 Svyatogorsky Monastery.jpg|Luostarin kirkkoa (1569).
Kuva:PushkinGory asv2018-07 img18 Svyatogorsky Monastery.jpg|Aleksandr Puškinin hauta Puškinskije Goryssa.
Kuva:RIAN archive 725944 wreaths laid to the tomb of A.Pushkin in Svyatogorsk Monastery.jpg| Kukkia Puškinin haudalle runoilijapäivien yhteydessä 1967.
Kuva:Mikhailovskoye in Whinter.jpg|Mihailovskojen taloa talvella.


## Lähteet

## Aiheesta muualla

*Mihailovskojen museoalueen sivusto
Krasnogorodsk

**Krasnogorodsk** () on kaupunkityyppinen taajama Pihkovan alueen länsiosassa Venäjällä. Krasnogorodskin kaupunkimainen taajama on 7&nbsp;328 asukkaan Krasnogorodskin piirin keskus, joka sijaitsee Sinjajan varrella. Runsas puolet piirin väestöstä, 3&nbsp;870 henkeä, asui keskustaajamassa (2010). 

Piirin itäpuolelta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee paikallistie Krasnogorodskiin. Maanteitse Pihkovaan on noin 130 kilometriä. 

## Lähteet
Neverwhere (televisiosarja)

**Neverwhere** on BBC:n tuottama kuusiosainen televisiosarja, jonka on käsikirjoittanut Neil Gaiman. Vuonna 1996 ensiesitetty sarja sijoittuu ”Alapuoliseen Lontooseen”, Lontoon kaupungin alla kuhisevaan salattuun fantasiamaailmaan. Gaiman ideoi sarjan yhdessä tuottaja Lenny Henryn kanssa ja sen ohjasi Dewi Humphreys. Gaiman sovitti käsikirjoituksensa myös romaaniksi, joka ilmestyi vuonna 1997 ja suomeksi jo seuraavana vuonna nimellä *[[Neverwhere – maanalainen Lontoo]]*.

Sarjan päähenkilönä on Lontoon liike-elämässä työskentelevä skotlantilaissyntyinen Richard Mayhew (Gary Bakewell), joka auttaa eräänä iltana kadulta tapaamaansa haavoittunutta tyttöä, Dooria (Laura Fraser), joka kuuluu Alapuolisen Lontoon ylimystösukuun. Seuraavana päivänä Mayhew huomaa entisen elämänsä kadonneen kokonaan – häntä eivät muista sen paremmin työtoverit kuin entinen tyttöystäväkään. Saadakseen aiemman elämänsä takaisin hänen on laskeuduttava Alapuoliseen Lontooseen, jossa Lontoon metron asemien nimillä on erilaisia ja huomattavasti konkreettisempia merkityksiä.

*Neverwhere* sai alkunsa Henryn Gaimanille esittämästä ideasta, jossa fantasiateemainen televisiosarja kertoisi kodittomien lontoolaisten heimoista. Gaiman ei halunnut esittää todellista kodittomuutta ”coolina”, mutta hän kehitti ideaa etäännytetymmäksi todellisuudesta. Siten hän katsoi voivansa käsitellä niin kodittomuutta, mielisairauksia ja juurettomuutta suurkaupungissa kuin kaupunkien vahvuuksiakin fantasiatarinan puitteissa.

Muun muassa pienen budjetin ja kiireisen aikataulun vuoksi sarja ei toteutunut sellaisena kuin Gaiman olisi toivonut, ja hän päätti kirjoittaa käsikirjoituksensa pohjalta romaanin ”vastatakseen” televisiosarjan puutteisiin. Televisiosarjan jatkoksi harkittiin toista tuotantokautta, mutta BBC ei taipunut Gaimanin toiveisiin 45 minuutin pituisista jaksoista ja filmille kuvaamisesta.

## Näyttelijät

## Lähteet
Kadapa

**Kadapa** (, ) on Intiassa Andhra Pradeshin osavaltiossa sijaitsevan  pääkaupunki. Vuonna 2011 kaupunkialueella asui 344&nbsp;078 henkeä.

## Lähteet

## Aiheesta muualla
Koripallon miesten SM-sarjakausi 1991–1992

**Kausi 1991–1992** oli 52. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Pantterit voitti hopeaa ja Uudenkaupungin Urheilijat pronssia. Runkosarjan voitti Pantterit.

Turun NMKY:n Joe Wright voitti kauden korikuninkuuden. Hän heitti 12 ottelussa vähintään 50 pistettä ja teki sarjan historian yksittäisen ottelun piste-ennätyksen tehtyään 12. helmikuuta 1992 Panttereita vastaan 79 pistettä.

## Runkosarja
### Sarjataulukko

## SM-jatkosarja
### Sarjataulukko

## Pudotuspelit

## SM-karsintasarja
### Sarjataulukko

Lahden NMKY ja Tapiolan Honka säilyivät sarjassa.

## Palkitut

## Lähteet
Žirjatino

**Žirjatino** () on kylä ja Žirjatinon piirin keskus Venäjän Brjanskin alueella, maanteitse lähes 55 kilometriä Brjanskista länteen.  Vuonna 2010 kylässä asui 2&nbsp;537 ja koko piirissä 7&nbsp;442 henkeä.

## Lähteet

## Aiheesta muualla

*Žirjatinon piirin sivusto  (juratino.ru)
Arne Eggen

**Arne Eggen** (28. elokuuta 1881 Trondheim – 26. lokakuuta 1955 Bærum) oli norjalainen säveltäjä ja urkuri. Hänen tunnetuinta tuotantoaan edustavat hänen laulunsa, mutta hän sävelsi myös suurimuotoisia teoksia, kuten oopperat *[[Olav Liljekrans]]* ja *[[Cymbelin]]*, melodraaman *[[Liti Kjersti]]*, oratorion *[[Kong Olav]]* sekä sinfonian. Eggenin kamarimusiikkituotantoon kuuluvat kaksi viulusonaattia ja sarja viululle ja pianolle. Uruille hän sävelsi *Ciaconnan*. Lisäksi hän teki sovituksia norjalaisista kansanlauluista. Eggen edustaa säveltäjänä samaa kansallisromanttista perinnettä kuin Edvard Grieg ja Johan Svendsen.

Eggen valmistui vuonna 1902 opettajakoulutuksesta. Musiikkia hän opiskeli Kristianiassa ja Leipzigissa. Urkurina hän työskenteli kirkoissa ja myös konsertoi Norjassa ja Ruotsissa. Eggen oli keskeinen vaikuttaja varhaisessa Norjan säveltäjäliitossa (perustettu 1917). Liitto oli hajoamassa konservatiivisten jäsenten ja nuoremman, radikaalimman siiven välisiin ristiriitoihin, kun Eggen sai vuonna 1928 nimityksen puheenjohtajaksi ja tehtäväkseen liiton yhdistämisen. Hän oli puheenjohtajana vuoteen 1945, jolloin hänet nimitettiin kunniapuheenjohtajaksi.

## Lähteet
Luka Markovič

**Luka Markovič** (s. 27. huhtikuuta 1993) on kroatialainen entinen jääkiekkoilija, pelipaikaltaan puolustaja. Pääsarjaurallaan hän edusti Slovakian Extraligassa pelaavaa Dukla Trenčíniä yhteensä 23:ssa ottelussa.

Maajoukkuetasolla Markovič edusti Kroatiaa 2. divisioonan MM-kilpailuissa kahdesti.

## Lähteet
Kornerupiini

**Kornerupiini** on harvinainen jalokivi, joka on nimetty tanskalaisen geologin Andreas Nicolaus Kornerupin mukaan. Koruissa käytetään kiviä, joissa on kissansilmäilmiö. Tämä mineraali voi olla väritön tai ruskean tai vihreän sävyinen tai vaaleanpunainen. Sillä on lasinkiilto.

## Esiintyminen
Kornerupiinia esiintyy metamorfisissa kivissä. Yleisiä löytöpaikkoja ovat soraiset jokien pohjat. Mineraalia on löydetty lähinnä Sri Lankasta, Myanmarista, Madagaskarilta, Etelä-Afrikasta ja Grönlannista. Jonkin verran esiintymiä on löydetty myös Venäjältä ja Suomesta.

## Työstäminen
Hionnassa käytettyjä menetelmiä ovat viiste- ja pyöröhionta.

## Lähteet

## Aiheesta muualla
* Webmineral: Kornerupine Mineral Data 
* Mindat: Kornerupine 
* Handbook of Mineralogy: Kornerupine  (pdf)
Dubrovka (Brjanskin alue)

**Dubrovka** () on kaupunkityyppinen taajama ja Dubrovkan piirin keskus Venäjän Brjanskin alueella, maanteitse noin 85 kilometriä Brjanskista luoteeseen. Taajamassa on Brjanskin ja Roslavlin välisen rataosuuden rautatieasema, rautateiste Brjanskiin on 81 kilometriä. Radan kanssa samansuuntainen maantie ohittaa taajaman noin 5 kilometriä sen länsipuolelta.  

Vuonna 2010 taajamassa asui 8&nbsp;015 (kaupunkikunnassa 9617 as.) ja koko piirissä 20&nbsp;094 henkeä.

Taajamassa oli neuvostoaikana tislaamo, meijeri, sekä teollista lankojen, huonekalujen ja ompelutuotteiden valmistusta.

## Lähteet

## Aiheesta muualla
* Piirin sivusto  (admdubrovka.ru)
Etelä-Konneveden kansallispuisto

**Etelä-Konneveden kansallispuisto** on 1. syyskuuta 2014 perustettu kansallispuisto Keski-Suomen maakunnan ja Pohjois-Savon maakunnan rajalla Konneveden ja Rautalammin kuntien alueella, Konnevesi-järven alueella. Kansallispuiston pinta-ala on 17 neliökilometriä. Kansallispuisto perustettiin Rautalammin reittiin kuuluvan Konneveden ranta- ja saaristoluonnon eliöstön, kallioperän ja vesistömaiseman suojelemiseksi ja hoitamiseksi sekä yleistä virkistys- ja retkeilykäyttöä ja ympäristötutkimusta varten.

Etelä-Konnevesi on Rautalammin reitin keskusjärvi, jonka vesi on erittäin kirkasta ja näkösyvyys suuri. Suurilla järvenselillä elää paljon selkävesilinnustoa. Kuikan ja sääksen kannat ovat vahvat, ja taantunut selkälokki pesii yhä järvellä. Konneveden rantamaiden kasvilajistoon kuuluu monia harvinaisuuksia, kuten metsänemä, hajuheinä, ruskopiirtoheinä ja suikeanoidanlukko, eteläiset varstasara ja lehtoneidonvaippa sekä pohjoiset pahtarikko ja pahtanurmikka.  Alueen eläin- ja kasvilajisto suojelunäkökulmasta on arvokasta. Karut ja jyrkät rannat ovat säilyneet paljolti rakentamattomina ja erämaisina. Kalliorantojen ohella saarten ja mantereen sisäosissa on rehevämpiä lehtoja. Alueella on Pohjois-Savon huomattavimmat lehmusesiintymät. Haavasta riippuvaisen lajiston kannalta Etelä-Konnevesi on valtakunnallisesti merkittävä alue. Järven itäisellä rannalla sijaitseva Kalajanvuori on paikallisesti tunnettu nähtävyyskohde, jolta avautuvat komeat näkymät yli järvenselkien.

Etelä-Konneveden ja sen itäpuolisen Enonniemen alueella on noin 1&nbsp;500 hehtaaria valtion omistamia suojeltuja maa-alueita. Yksityisiä suojelualueita on noin 1&nbsp;100 hehtaaria. Nämä alueet kuuluvat pääsääntöisesti Natura 2000 -ohjelmaan, vanhojen metsien suojeluohjelmaan ja rantojensuojeluohjelmaan. Alueella sijaitsee Metsähallituksen, kuntien ja yksityisten ylläpitämiä rantautumispaikkoja ja satamia, jotka palvelevat monipuolisesti veneilijöitä.

Alueella oli jo ennen kansallispuiston perustamista jonkin verran retkeilyreitistöä. Puistoa rakennettaessa vuosina 2014–2015 polkujen määrä moninkertaistui. Patikointi keskittyy suurelta osin järven itäpuolelle, Rautalammille. Järven suuret selkävedet eivät varsinaisesti kuulu puistoon, kun taas sen itäosan saaristomainen alue muodostettiin valtakunnallisesti merkittäväksi melontakohteeksi. Kalastussäädöksiin ei tullut suuria muutoksia.

Etelä-Konneveden kansallispuistoa käytetään yhtenä Suomen kansallispuistoista myös radioamatöörien kansallispuistotyöskentelytodistuksen radiolähetyspaikka OHFF-0111:na. 

## Perustaminen
Puiston perustaminen hyväksyttiin eduskunnassa kesäkuussa 2014. Laki kansallispuistosta hyväksyttiin 8. elokuuta 2014, ja voimaan se tuli 1. syyskuuta 2014.

## Lähteet

## Aiheesta muualla

* Etelä-Konneveden kansallispuisto Luontoon.fi
* Enonniemi Etelä-Konnevesi kansallispuistohankkeen sivut. Viitattu 8.3.2014.
* Etelä-Konneveden kansallispuisto Retkipaikka.fi
* Etelä-Konneveden alueen kehittäminen kansallispuistoksi  PDF, Keski-Suomen ELY-keskus
* Kisa kansallispuistoista: "Konnevesi on ottanut vähän etunojan suhteessa muihin" Yle Uutiset 30.5.2013
NHL:n varaustilaisuus 1991

**NHL:n varaustilaisuus 1991** oli NHL:n 29. vuotuinen . Se järjestettiin  Memorial Auditoriumissa, Buffalossa, 22. kesäkuuta 1991. Quebec Nordiques varasi ensimmäisenä kanadalaisen keskushyökkääjän Eric Lindrosin. Yhtään suomalaista ei varattu ensimmäisellä kierroksella. Myöhemmillä kierroksilla varattiin kuusi suomalaista.

Ensimmäisenä varattu Eric Lindros ei suostunut tekemään sopimusta hänet varanneen Quebec Nordiquesin kanssa, minkä seurauksena Nordiques kauppasi Lindrosin Philadelphia Flyersiin ja sai vaihdossa kuudentena varatun Peter Forsbergin.

## Varaukset
### 1. kierros

### Suomalaiset

## Lähteet
* eliteprospects.com
### Viitteet
Valopaino

**Valopaino** eli **kollotypia** on jäljennösten tekemiseen käytetty menetelmä, joka hyödyntää lasilevyn pintaan tehdyn liivatekalvon valonherkkyyttä. Kalvo sisältää kaliumbikarbonaattia. Kalvoa valotetaan negatiivin läpi ja sitten valottumaton kromaatti huuhdellaan pois ja kalvoon imeytetään nestettä, jossa on glyserolia. Jäljennöksiä painettaessa painoväriä tarttuu eniten kohtiin, jotka ovat valottuneet eniten ja muuttuneet siten kovimmiksi. Menetelmä käytetään tehtäessä erityisen laadukkaita jäljennöksiä. Se on hidas ja vaativa menetelmä ja siten kallis.

## Lähteet
Joseph Ghys

**Joseph Ghys** (1801 Ghent – 22. elokuuta 1848 Pietari) oli belgialainen säveltäjä ja viulisti. Hän opiskeli Charles Lafontin johdolla. Hän oli sukupolvensa johtava viulisti ja opetti Amiensissa ja Nantesissa. Hänen konserttiuransa käynnistyi kunnolla vuonna 1832 Euroopan-kiertueiden myötä. Hänen omien sävellystensä joukossa ovat konsertto, jousikvartetto ja lukuisia muita teoksia viululle.

## Lähteet

## Aiheesta muualla
* IMSLP: Ghys, Joseph
Rognedino

**Rognedino** () on pienehkö kaupunkityyppinen taajama ja Rognedinon piirin keskus Venäjän Brjanskin alueella, maanteitse noin sata kilometriä Brjanskista luoteeseen. Lähin rautatieasema on Dubrovka, joka sijaitsee 14 kilometriä Rognedinosta etelään. 

Vuonna 2010 taajamassa asui 3&nbsp;158 ja koko piirissä 7&nbsp;284 henkeä.

Paikkakunnan nimi Rognedino juontuu sen perustajasta. Taajaman perusti alkujaan vuonna 985 Polatskin ruhtinaan tytär Rogneda, jonka hänen miehensä, Kiovan ruhtinas Vladimir Suuri oli karkottanut. Vuonna 1986 paikkakunta sai kaupunkityyppisen taajaman aseman.

## Lähteet

## Aiheesta muualla
* Rognedinon piirin kotisivut  (rognedino.ru)
Boris Gaquere

**Boris Gaquere** (s. 1977) on belgialainen kitaristi.

Gaquere sai ensimmäisen palkinnon Brysselin kuninkaallisessa konservatoriossa, jossa hän opiskeli Sérgio ja Odair Assadin luokalla. Gaquere osallistui sitten Leo Brouwerin, Roland Dyensin, David Russellin, Roberto Ausselin, Costas Cotsioliksen ja Paulo Bellinatin mestarikursseille. Vuonna 1997 Gaquere perusti Denis Sung-ho Janssensin kanssa kitaraduon, joka sai pian kutsuja esiintymään Belgiassa, Saksassa ja Alankomaissa. Duo julkaisi ensilevytyksensä vuonna 1998.

Gaqueren ensimmäinen sooloalbumi oli San Franciscossa vuonna 2003 äänitetty *Xeque-Mate*. Sittemmin Gaquere on soittanut ja levyttänyt Renato Martinsin, Luc Pilartzin, Yasuji Ohagin ja Sébastien Vachezin kanssa. Vuonna 2011 Gaquere julkaisi Caçamba-kvartetin kanssa albumin, joka koostuu pääasiassa brasilialaisen jazzkitaristi Victor da Costan sävellyksistä. Kaksi vuotta myöhemmin Gaqueren uusi kvartetti Comboio julkaisi albumin, jolla kuultavaan kokoonpanoon kuuluvat harmonikka, bandoneon, kontrabasso, lyömäsoittimia ja kitara.

Gaqueren omia sävellyksiä julkaisevat Les Productions d'Oz Kanadassa, GSP Kaliforniassa ja Editions Henry Lemoine Pariisissa. Teoksiin lukeutuvat kitarasävellys *Obrigado* sekä Columbia Music Entertainment, Ltd. Japanin tilaustyönä sävelletty *Tabi*, jonka levytti ja esitti Shin-ichi Fukuda vuonna 2003. Gaquere on myös sovittanut Antonio Carlos Jobimin lauluja. Vuonna 2013 Gaquere sai Ranskasta tilauksen säveltää konsertto kitaralle, ja tämän tuloksena syntyi kaksoiskonsertto harmonikalle, kitaralle ja jousiorkesterille. *Concerto de Sedan* kantaesitettiin 25. kesäkuuta 2013 Gaqueren soittaessa kitaraa ja Manu Comtén harmonikkaa sekä Rut Schereinerin johtaman Orchestre de l'Opéra de Reimsin säestäessä.

Gaquere on esiintynyt Euroopan suurkaupunkien lisäksi Pohjois- ja Etelä-Amerikassa sekä Taiwanilla ja Japanissa.

## Lähteet
Macaolaiset

**Macaolaiset** on termi jota käytetään paitsi macaolaisista yleensä, mutta tarkemmin alueen portugalilaistaustaisesta väestöstä. Kiinalais-portugalilaistaustaisia macaolaisia on noin 30&nbsp;000, joiden lisäksi alueella on noin 8&nbsp;500 portugalilaista. He muodostavat Macaon alueella vähemmistön valtaosan väestöstä ollessa hakka- tai kantoninkiinaa puhuvia varsinaisia han-kiinalaisia.

## Historia
Portugali perusti Macaoon kauppa-aseman vuonna 1557 ja sen myötä paikalle muutti satoja portugalilaisia kauppiaita ja purjemiehiä. Portugalilaiset sekoittuivat alueen han-kiinalaisten kanssa avioliittojen kautta. Tapaa kauhistelivat esimerkiksi aluetta muutamia vuosia 1800-luvulla hallinneet britit. Hongkongin kasvun myötä Macaon merkitys väheni kaupan keskuksena, mutta sen kautta myytiin silti esimerkiksi oopiumia ja kultaa. Kiina tunnusti virallisesti Portugalin vallan alueella vuonna 1887 sillä ehdolla, että aluetta ei myytäisi muille valtioille. Kiinassa uskottiin Portugalin olevan helpommin ohjailtavissa kuin esimerkiksi Hongkongia hallinneiden brittien. Macao menetti merkityksensä Portugalille sen Afrikan siirtomaissa alkaneen vapausliikehdinnän myötä 1960- ja 1970-luvuilla. Macaon luovuttamisesta Kiinalle solmittiin sopimus vuonna 1987 ja valta siirtyi 20. joulukuuta 1999. Vaihdoksen myötä alueen asukkaista, portugalilaistaustainen väestö mukaan luettuna, tuli Kiinan kansalaisia.

## Kulttuuri
Nykyisin monet portugalilaistaustaiset macaolaiset ovat tärkeissä asemissa alueen hallinnossa. Omintakeisen kulttuurin katoaminen on yksi macaolaista yhteisöä huolettavista asioista. portugalin kielen käyttö väheni Macaossa lähes välittömästi vallanvaihdoksen jälkeen. Nyttemmin esimerkiksi portugalin kieltä opiskelevien määrä on kuitenkin lisääntynyt. Macaolaiset puhuivat aikoinaan macaon kreolia, kieltä joka sai vaikutteita paitsi portugalista, mutta myös kantoninkiinasta, malajista, hindistä ja japanista. Eri kielten vaikutteet tulivat alueelle kaupan myötä. Kreolilla on kuitenkin nykyisin arviolta vain 50 puhujaa.

## Lähteet
Valtapituus

**Valtapituus** tarkoittaa metsätaloudessa sadan, rinnan korkeudelta paksuimman puun keskipituutta hehtaarin alalla.

## Lähteet
Epsilon Eridani b

**Epsilon Eridani b** on varmistamaton eksoplaneetta, joka löydettiin 7. elokuuta 2000. Se kiertää oranssia K-tyypin pääsarjan tähteä Epsilon Eridani Eridanuksen tähdistön suunnalla, 10,4 valovuoden päässä Maasta. Tämä tekisi planeetasta neljänneksi lähimmän eksoplaneetan Proxima Centauri b:n, Alfa Centauri Bb:n sekä Barnardin tähti b:n jälkeen.

Planeetta kiertää emotähteään 3,39 AU:n etäisyydellä, ja sen kiertoaika on noin 6,85 vuotta. Planeetan massa vastaa noin 1,55 Jupiterin massaa. Se on siis kaasujättiläinen.

## Lähteet

## Aiheesta muualla
*Evidence for a Long-period Planet Orbiting Epsilon Eridani. Alkuperäinen tutkimus Astrophysics -lehdessä.
Kirkollisvirkakunnan leski- ja orpokassa

**Kirkollisvirkakunnan leski- ja orpokassa** oli aiemmin Suomessa toiminut eläkelaitos, josta maksettiin kirkon palveluksessa olleiden virkamiesten leskien ja turvattomien lasten eläkkeet.

## Toiminta

### Kassan osakkaat
Kassan osakkaita olivat kaikki Suomen evankelisluterilaisen kirkon virkamiehet ja palvelijat, jotka nauttivat vuonna 1723 vahvistettuja pappissäädyn erioikeuksia.. Sellaiset virkamiehet eivät kuitenkaan kuuluneet kassaan, jotka olivat velvollisia kuulumaan muihin yleisiin eläkelaitoksiin eivätkä tämän vuoksi halunneet olla kassan osakkaita. Lisäksi kassan osakkaita olivat ne henkilöt, jotka olivat päässeet kassan osakkaiksi jo aikaisempien säädösten nojalla. Myös kirkon naisurkurit olivat kassan osakkaita, vaikka he eivät välttämättä nauttineet papiston erioikeuksia.

Ne kassan osakkaat, joilla oli vakinainen virka, oli jaettu lailla vahvistettujen peruspalkkojensa mukaan seitsemään luokkaan, joissa eläkkeet vaihtelivat 12&nbsp;000 markasta 1&nbsp;500 markkaan.

### Eläkkeen maksaminen
Eläke maksettiin ilman vähennystä kuolinpesälle, johon kuului leski, riippumatta siitä oliko hänellä lapsia, tai kuolinpesälle, johon kuului vähintään kaksi eläkkeeseen oikeutettua lasta. Sellaiselle kuolinpesälle, jossa oli vain yksi eläkkeeseen oikeutettu lapsi, suoritettiin vain 60&nbsp;% täydestä eläkkeestä. Tämän eläkkeen lisäksi suoritettiin erityisissä tapauksissa 10&nbsp;%:n suuruista lisäeläkettä.

Leski sai eläkettä niin kauan kuin hän eli leskenä sekä lapsi siihen saakka kunnes täytti 21 vuotta. Jos tytär oli mennyt naimisiin ennen täysi-ikäiseksi tuloaan, hän menetti oikeutensa eläkkeeseen. Lapsi, joka lääkärintodistuksen tai muun luotettavan todistuksen mukaan oli tullut mielisairaaksi tai muulla tavalla täysin kykenemättömäksi elättämään itseään ja jolla sitä paitsi todistettavasti ei ollut varoja toimeentuloa varten, sai tätä eläkettä niin kauan kuin kykenemättömyyden tai varattomuuden tilaa kesti.

Oikeus eläkkeen saamiseen alkoi armovuoden päättymisestä tai jos armovuotta ei ollut, virkamiehen kuolinpäivän jälkeisen kuukauden alusta, ja oikeus jatkui sen kuukauden viimeiseen päivään, jolloin eläkkeensaaja kuoli tai oli muuten menettänyt eläkeoikeutensa. Jos kuolinpesä armovuoden sijasta sai lahjapalkkion, eläkekassan johtokunnan tehtävä oli harkita, kuinka monta kuukautta lahjapalkkion katsottiin vastaavan eläkettä.

### Eläkkeen hakeminen
Eläkkeeseen oikeutetun piti hakea eläkettä toimittamalla kassan johtokunnalle hakemus armovuotta seuranneen lokakuun kuluessa. Jos armovuotta ei ollut, ennen sen vuosipuoliskon päättymistä, jolta eläkettä ensi kerran maksetaan. Johtokunta käsitteli hakemuksen niin hyvissä ajoin, että eläke ja eläkekirja voitiin ennen joulukuun 10. päivää lähettää asianomaiseen kirkkoherranvirastoon, joka toimitti sen eläkkeensaajalle.

## Katso myös
* Leski- ja orpokassa

## Lähteet

### Lakiviitteet
Englannin 1. divisioonan kausi 1900–1901

**Englannin 1. divisioonan kausi 1900-1901** oli kolmastoista kausi, kun ratkottiin The Football Leaguen mestaruus. Mukana 1.divisioonassa oli 18 joukkuetta. Sarjan voittaja oli liigan mestari, ja kaksi viimeistä putosivat suoraan 2. divisioonaan. Uusina joukkueina sarjassa pelasivat Bolton ja The Wednesday, jotka nousivat yhden välivuoden jälkeen takaisin korkeimmalle sarjatasolle.

Liigan mestaruuden voitti Liverpool. Mestaruus oli seuran ensimmäinen.

## Sarjataulukko

Kaksi viimeistä joukkuetta putosivat 2.divisioonan. Tilalle nousivat Grimsby Town ja Small Heath.

## Ottelut

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Lähteet
Lentokivi

**Lentokivi** on Polvijärven Lehtovaarassa sijaitseva 4 metriä korkea siirtolohkare. Seppä Adam Wallius teki juhannuksena 1871 kiven päältä yli 100 metriä kantaneen lennon itse rakentamallaan lentokoneella. Wallius loukkaantui pudottuaan koneineen vesaikkoon ja hän jätti sitten enemmät lentoyritykset tekemättä.

Kiveen on kiinnitetty Polvijärvi-seuran tekemä muistolaatta.

## Lähteet
* Ateenan aamut ja illat blogi 27.6.2013 : Lentokivi
* Lentokivellä raivaustalkoot
Tiktakin diskografia

Tämä on suomalaisen Tiktak-yhtyeen diskografia. Listasijoitukset viittaavat Suomen viralliseen albumi-, single- ja musiikki-DVD-listaan sekä Suomen viralliseen latauslistaan.

## Albumit

## Minialbumit

## Kokoelmat

## Singlet

* Listasijoitukset Suomen viralliselta single- (Single Top 20) ja latauslistalta (Top 30), radiolistalta sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007).

## DVD:t

## Musiikkivideot
* ”Sekoitat mun maailman” (1999)
* ”Upside Down” (1999)
* ”Lopeta” (1999)
* ”Don’t Turn Back” (2000)
* ”Minne vaan” (2001)
* ”Kyyneleet” (2001)
* ”Why Girls Cry” (2001)
* ”Jää” (2002)
* ”Tänä yönä taivaaseen” (2003)
* ”Tänä yönä taivaaseen (leffaversio)” (2003)
* ”Heilutaan” (2004)
* ”Rannaton” (2004)
* ”Sankaritar” (2005)
* ”Mutta mä rakastan sua” (2007)

## Katso myös
* Luettelo Tiktakin kappaleista

## Lähteet
Valtavaara

**Valtavaara** on vaara Kuusamossa Rukatunturin koillispuolella. Sen korkeus on 492 metriä. Valtavaara on Pohjois-Pohjanmaan maakunnan korkein luonnontilainen kohta.

Valtavaaran laella on entinen palovartijan tupa, joka on nykyään retkeilijöiden käytössä päivätupana. Tuvasta on poistettu kamiina tammikuussa 2020. Valtavaara kuuluu Valtavaara-Pyhävaaran luonnonsuojelualueeseen ja on osa vaarajonoa Konttainen-Valtavaara-Rukatunturi-Pyhävaara. Valtavaaran halki kulkee Suomen tunnetuimpiin kuuluva vaellusreitti Karhunkierros.

## Aiheesta muualla

## Lähteet
Ukrainan jääpallomaajoukkue

**Ukrainan jääpallomaajoukkue** edustaa Ukrainaa kansainvälisissä jääpallokilpailuissa. Ukraina osallistui jääpallon maailmanmestaruuskilpailuihin ensimmäistä kertaa vuonna 2013. Ensimmäisissä MM-kilpailuissaan se jäi kilpailujen viimeiseksi, sijalle 14.. Vuoden 2014 kisoissa joukkue oli 16, taakse jäi ainoastaan Somalia. Vuoden 2015 kisoihin, jotka pidettiin Venäjällä, joukkue ei osallistunut. Parhaimmillaan joukkueen sijoitus on ollut 11. vuonna 2016.

 
## Menestys maailmanmestaruuskilpailuissa

## Lähteet
Valtavaara (täsmennyssivu)

**Valtavaara** tarkoittaa seuraavia:

* Valtavaara, tunturi Kuusamossa
* Anna-Liisa Valtavaara, suomalainen kirjailija
Descendents

**Descendents** on yhdysvaltalainen punk rock -yhtye, joka perustettiin Manhattan Beachilla vuonna 1978. Yhtyeen perustivat kitaristi Frank Navetta, basisti Tony Lombardo ja rumpali Bill Stevenson. Vuonna 1980 he värväsivät laulajaksi Stevensonin ystävän Milo Aukermanin. Yhtyeellä oli suuri vaikutus Los Angelesin punkkulttuuriin 1980-luvulla. Descendents on julkaissut kuusi studioalbumia, kolme livealbumia, kolme kokoelma-albumia ja kolme EP:tä.

## Jäsenet
### Nykyiset
* Bill Stevenson – rummut (1979–83, 1984–88, 1995–97, 2002–04, 2010–)
* Milo Aukerman – laulu (1980–84, 1985–88, 1995–97, 2002–04, 2010–)
* Karl Alvarez – bassokitara (1987–88, 1995–97, 2002–04, 2010–)
* Stephen Egerton – kitara (1987–88, 1995–97, 2002–04, 2010–)

### Entiset
* Tony Lombardo – basso (1979–84)
* Frank Navetta – kitara (1979–84)
* Ray Cooper – kitara, laulu (1982–87)
* Doug Carrion – basso (1986–87)

## Diskografia
### Studioalbumit
* 
* 
* 
* 
* 
* 
* 
* 

### Livealbumit
* 
* 
* 

### Kokoelmat
* 
* 
* 

### EP:t
* 
* 
* 
* 

### Singlet
* "Ride the Wild" / "It's a Hectic World" (1979)
* ”Enjoy” (1986)
* "Clean Sheets" / "Coolidge" (1987)
* "I'm the One"  (1997)
* "When I Get Old” (1997)
* "Nothing With You" (2004)
* ”Victim of Me (2016)
* "Without Love" (2016)
* "Who We Are" (2017)
* "Suffrage" (2020)
* "That's The Breaks" (2021)
* "Baby Doncha Know" (2021)
* "Nightage" (2021)
* "Like The Way I Know" (2021)

### Musiikkivideot
* Kids (1986)
* I'm the One (1997)
* When I Get Old (1997)
* Lucky (1997)
* No Fat Burger (2017)
* Without Love (2017)

## Aiheesta muualla

*
*
Papuankuhankeittäjä

**Papuankuhankeittäjä** (*Oriolus szalayi*) on kuhankeittäjien heimoon kuuluva varpuslintu.

## Levinneisyys
Papuankuhankeittäjää tavataan Indonesiassa ja Papua-Uudessa-Guineassa. Sitä on kuvattu yleiseksi, ja laji on luokiteltu elinvoimaiseksi.

## Lähteet
Kouluvirkakunnan eläkekassa

**Kouluvirkakunnan eläkekassa** oli aiemmin Suomessa eläkelaitos, josta maksettiin opettajien ja muiden opetustehtävissä olleiden henkilöiden leskien ja turvattomien lasten eläkkeet.

## Toiminta

### Kassan osakkaat
Kouluvirkakunnan eläkekassan osakkaita olivat kaikki valtion oppikoulujen, kuuromykkäin- ja sokeainkoulujen sekä Perttulan kasvatuslaitoksen ja Ahvenanmaan maakunnan oppikoulujen vakinaiset, ylimääräiset tai koepalveluksessa olleet mies- ja naispuoliset opettajat. Näiden lisäksi kassan osakkaita olivat oppilaitoksiin perustettujen, vuosirahasääntöön otettujen vahtimestarin-, talonmiehen- ja lämmittäjäntoimien vakinaiset haltijat.

Kassan osakkaat oli ryhmitelty 12 eläkeluokkaan, joissa eläkkeet vaihtelivat 10&nbsp;800 markasta 1&nbsp;700 markkaan. Sekä lesken että turvattomien lasten eläkkeen suuruus vaihteli myös sen mukaan, milloin ja millaisilla ehdoilla kassan jäsen oli otettu eläkekassan osakkaaksi.

### Eläkkeen maksaminen ja hakeminen
Kuolinpesän eläkkeestä, jonka puolesta ei ollut suoritettu yhteensä kymmentä vuosimaksua, pidätettiin 25&nbsp;% siihen saakka kunnes koko vuosimaksujen määrä oli suoritettu.

Eläkettä haettiin lähettämällä hakemus kassan johtokunnalle, joka sijaitsi Turussa. Hakemukseen oli liitettävä ohjesäännön määräämät todistukset, joita olivat asianomaisen oppilaitoksen johtajan antama todistus siitä, missä virassa vainaja oli viimeksi ollut, papintodistus, lääkärintodistus tarvittaessa sekä selvitys siitä, oliko kuolinpesä nauttinut armovuosia tai niiden korvauksena lahjapalkkioita.

## Katso myös
* Kansakoulunopettajain leski- ja orpokassa
* Leski- ja orpokassa

## Lähteet

### Lakiviitteet
Somalian jääpallomaajoukkue

**Somalian jääpallomaajoukkue** on edustanut Somaliaa jääpallon maajoukkuekilpailuissa. Somalia haki Kansainvälisen jääpalloliiton jäsenyyttä ja osallistumisoikeutta Irkutskin MM-kilpailuihin 2014. Somalia on ensimmäinen afrikkalainen kansainvälisen jääpalloliiton jäsenyyttä hakenut maa.

Somalian jääpallomaajoukkue perustettiin Ruotsin Borlängessä asuvien somalialaisten maahanmuuttajien ja paikallisen Borlänge Bandyn voimin. Borlängen kunta ja Somalian olympiakomitea ovat tukeneet taloudellisesti Somalian jääpallomaajoukkuetta. Maajoukkuetta on valmentanut ruotsalainen jääpallovalmentaja Per Fosshaug.

## Menestys maailmanmestaruuskilpailuissa

## Lähteet
Australian Fed Cup -joukkue

**Australian Fed Cup -joukkue** edustaa Australiaa Fed Cupissa. Se toimii Australian Tennisliiton alaisuudessa. Australia osallistui Fed Cupiin ensimmäisen kerran vuonna 1963. Kaiken kaikkiaan Australia on pelannut 181 maaottelua, joista voittanut 129 ja hävinnyt 52. Mestaruuksia sillä on seitsemän kappaletta, jotka ovat tulleet vuosina 1964, 1965, 1968, 1970, 1971, 1973 ja 1974.

## Vuoden 2019 Fed Cupissa pelanneet

* Ashleigh Barty
* Priscilla Hon
* Darja Gavrilova
* Kimberly Birrell

## Lähteet
Kansakoulunopettajain leski- ja orpokassa

**Kansakoulunopettajain leski- ja orpokassa** oli aiemmin Suomessa eläkelaitos, josta maksettiin kansakoulun miesopettajien leskien ja turvattomien lasten eläkkeet.

## Toiminta

### Eläkkeen maksaminen
Kansakoulunopettajain leski- ja orpokassan osakkaita olivat kaikki valtionapua nauttivissa kansakouluissa palvelevat virkakelpoiset miesopettajat. Kassan johtokunta saattoi myös ottaa osakkaiksi muita virkakelpoisia miesopettajia, jotka työskentelivät muissa oppilaitoksissa kuin kansakouluissa.

Jokaisen osakkaan leski sai koko elinaikansa tai siihen asti, kunnes meni uusiin naimisiin, eläkettä, jonka suuruus vaihteli. Ensimmäisenä eläkevuotena se oli 8&nbsp;000 markkaa ja sitten vuosittain 5&nbsp;000 markkaa. Jos osakkaalta oli jäänyt lesken lisäksi yksi tai useampia alle 18-vuotiaita lapsia, eläkkeeseen lisättiin 2&nbsp;000 markkaa yhdestä lapsesta, 1&nbsp;000 markkaa toisesta ja 500 markkaa jokaisesta useammasta lapsesta. Jos osakkaalta oli jäänyt ainoastaan lapsia, niin yksi lapsi sai ensimmäisenä vuotena 8&nbsp;000 markkaa ja sitten vuosittain 5&nbsp;000 markkaa, toinen lapsi lisäksi 2&nbsp;000 markkaa, kolmas 1&nbsp;000 markkaa ja jokainen seuraava 500 markkaa.

Lapset saivat nauttia eläkettä kunnes täyttivät 18 vuotta. Jos lapsi 18 vuotta täytettyään oli mielisairas taikka muun taudin tai vian takia ei kyennyt elättämään itseään eikä todistettavasti omistanut muita varoja elatuksekseen, sai tällainen lapsi nauttia eläkettä jatkuvasti niin kauan kuin sellaista tilaa kesti.

Ainoastaan laillinen avioliitto oli eläkeoikeuden perustana. Sellaisen osakkaan kuolinpesälle, johon ei jäänyt ketään eläkkeeseen oikeutettua, maksettiin takaisin osakkaan suorittamat eläkemaksut ilman korkoa enintään 8&nbsp;000 markkaan saakka. Ottolapsilla ja lapsipuolilla oli samat oikeudet eläkkeeseen kuin rintaperillisilläkin. Kasvattilapsilla ja laillisessa erossa olevalla vaimolla ei ollut eläkeoikeutta.

### Eläkkeen hakeminen
Eläkehakemus tehtiin kassan Helsingissä olevalle johtokunnalle, ja siihen piti liittää ohjesäännön määräämät seuraavat todistukset: papintodistus, asianomaisen tarkastajan tai sen koulun johtokunnan todistus, jonka palveluksessa hakijan mies- tai isävainaja viimeksi oli, lääkärintodistus tarvittaessa sekä ilmoitus siitä, mistä hakija halusi nostaa eläkkeen tai sen sijasta palautuvat vuosimaksut.

## Katso myös
* Kouluvirkakunnan eläkekassa
* Leski- ja orpokassa

## Lähteet

### Lakiviitteet
Japanin Fed Cup -joukkue

**Japanin Fed Cup -joukkue** edustaa Japania Fed Cupissa. Se toimii Japanin Tennisliiton alaisuudessa. Japani osallistui Fed Cupiin ensimmäisen kerran vuonna 1964. Kaiken kaikkiaan Japani on pelannut 159 maaottelua, joista voittanut 95 ja hävinnyt 64. Japanin paras saavutus on välieriin pääsy vuonna 1996.

## Vuoden 2019 Fed Cupissa pelanneet

* Kurumi Nara
* Nao Hibino
* Misaki Doi
* Makoto Ninomiya
* Miyu Katō

## Lähteet
Slovakian Fed Cup -joukkue

**Slovakian Fed Cup -joukkue** edustaa Slovakiaa Fed Cupissa. Se toimii Slovakian tennisliiton alaisuudessa. Slovakia osallistui Fed Cupiin ensimmäisen kerran vuonna 1994, kun ennen sitä maan pelaajat olivat edustaneet Tšekkoslovakiaa. Kaiken kaikkiaan Slovakia on pelannut 61 maaottelua, joista voittanut 35 ja hävinnyt 26. Mestaruuksia sillä on yksi kappale, jonka se saavutti vuonna 2002.

## Vuoden 2019 Fed Cupissa pelanneet

* Tereza Mihalíková
* Rebecca Šramková
* Anna Karolína Schmiedlová

## Lähteet
Valtiontila

**Valtiontila** on valtion omistama maatila. Sosialistisissa maissa niillä oli maiden olemassaolon loppuun asti 1990-luvulle merkittävä asema maataloustuotannossa. Neuvostoliitossa nimitys oli sovhoosi.

## Lähteet
Pampaphoneus

**Pampaphoneus** on sukupuuttoon kuollut Dinocephalia-ryhmään kuuluva terapsidisuku. Sukuun kuuluu yksi tunnettu laji *Pampaphoneus biccai*. Se oli Anteosauridae-heimoon kuuluva lihansyöjä, joka eli nykyisen Brasilian alueella permikaudella noin 260 miljoonaa vuotta sitten.

## Fylogenia
Cisneros *et al.*, (2012):

## Lähteet
Filip Krajinović

**Filip Krajinović** (s. 27. helmikuuta 1992 Sombor) on serbialainen tennispelaaja. Hän on ollut parhaimmillaan kaksinpelissä ATP-listan sijalla 26 huhtikuussa 2018.

Krajinović oli junioreiden maailmanlistalla parhaimmillaan kuudentena helmikuussa 2009.

## Lähteet

## Aiheesta muualla
*
*
Valuuttakori

**Valuuttakori** on valuuttaindeksin painorakenteen määrittelevä valuuttaryhmä.

Pankeilla on virallisten korien ohella omia valuuttakorejaan, usein kolme neljä valuuttaa. Niillä pyritään suojaamaan valuuttamääräisen lainan (valuuttakoriluoton) ottajaa ulkomaisten valuuttojen keskinäisistä kurssimuutoksista johtuvilta kurssiriskeiltä.

Ennen euroa valuuttakorin tehtävää vastasi Euroopan valuuttayksikkö ecu.

## Lähteet
Bob Malmström

**Bob Malmström** on suomenruotsalainen hardcore punk -yhtye, joka perustettiin vuonna 2010. Yhtyeen musiikki on sarkastisesti oikeistolaisia arvoja korostavaa ja köyhiä halveksivaa ”porvaricorea”, mikä rikkoo perinteisen punkin vasemmistolaisen linjauksen kaavaa.

Yhtye julkaisi esikoisalbuminsa *[[Tala svenska eller dö]]* vuonna 2011. Toinen studioalbumi, *[[Punkens framtid]]*, julkaistiin 2013.

## Jäsenet
* Carolus Aminoff – laulu
* Olof Palmén – kitara
* Carl Johan Langenskiöld – bassokitara
* Wilhelm Wahlroos – rummut

## Diskografia
### Studioalbumit
* 
* 
* 

### EP:t
* 
* 
* 
* 

## Lähteet

## Aiheesta muualla
* Yhtyeen kotisivu.
Sotaväen ja eräiden kulkulaitosvirastojen leski- ja orpokassa

**Sotaväen ja eräiden kulkulaitosvirastojen leski- ja orpokassa** oli aiemmin Suomessa eläkelaitos, josta maksettiin eräiden valtion virkamiesten leskien ja turvattomien lasten eläkkeet.

## Toiminta

### Kassan osakkaat
Eläkekassan osakkaita olivat kaikki valtionrautateiden, tie- ja vesirakennusten, merenkulkulaitoksen sekä ylisotaoikeuden mies- ja naispuoliset peruspalkkaa nauttivat viran- ja toimenhaltijat, jotka olivat päässeet tai myöhemmin pääsivät osallisiksi tähän eläkelaitokseen. Lisäksi osakkaita olivat kaikki siviili- ja sotilasviranhaltijat, jotka ennen eläkelaitoksen ohjesäännön voimaan tulemista vuonna 1927 olivat poistuneet virasta ja tätä ennen voimassa olleiden ohjesääntöjen mukaan päässeet osallisiksi kassaan ja oikeutetuksi leskiensä ja lastensa hyväksi saamaan siitä eläkettä.

Kassan osakkaat oli jaettu 12 luokkaan, joissa eläkemäärät vaihtelivat 10&nbsp;800 markasta 1&nbsp;700 markkaan. Eläkkeen suuruus riippui myös siitä, milloin ja minkälaisilla ehdoilla kukin oli aikanaan eläkelaitoksen osakkaaksi otettu.

### Eläkkeen maksaminen ja hakeminen
Eläkettä suoritettiin sekä osakkaan leskelle että hänen turvattomille lapsilleen.

Eläkehakemus sekä ilmoitus siitä, missä paikkakunnalla eläkettä oli nostettava, oli annettava eläkelaitoksen Helsingissä olevalle johtokunnalle. Hakemukseen oli liitettävä virkaluettelo tai asianomaisen päällystön antama nimikirjanote, jonka tuli sisältää tieto virasta tai toimesta, jossa osakas oli viimeksi ollut; papintodistus tai ote siviilirekisteristä; lääkärintodistus tarvittaessa sekä todistus eläkelaitokseen viimeisten kahdentoista kuukauden aikana pidätetyistä maksuista.

## Katso myös
* Puolustuslaitoksen leski- ja orpokassa
* Valtionrautateiden eläkelaitos

## Lähteet

### Lakiviitteet
Sandra Roma

**Sandra Roma** (s. 31. maaliskuuta 1990 Tukholma) on ruotsalainen tennispelaaja. Hän on ollut parhaimmillaan kaksinpelissä WTA-listan sijalla 431 huhtikuussa 2013. Hän on voittanut urallaan kolme ITF-turnausta kaksinpelissä ja viisi nelinpelissä.

Roma oli junioreiden maailmanlistalla parhaimmillaan sijalla 11 syyskuussa 2008. Samana vuonna hän voitti Yhdysvaltain avointen tyttöjen nelinpelin Noppawan Lertcheewakarnin kanssa. He päihittivät loppuottelussa parin Mallory Burdette ja Sloane Stephens. Roma edusti Ruotsia Fed Cupissa ensimmäisen kerran vuonna 2009.

## Lähteet

## Aiheesta muualla
*
*